**Пікачу́** (яп.: ピカチュウ *Пікацю:*, англ.: Pikachu) — істота з серыі гульняў, мангі і анімэ «Пакемон», якая належыцб кампаніям Nintendo і Game Freak. Пікачу, што з'яўляецца адным з асаблівых істот выдуманым сусветам — пакемонам, быў створаны японскім гульнявым дызайнерам Хэнам Сугіморы разам з камандай распрацоўнікаў Game Freak і ўпершыню з'явіўся ў камп'ютарных гульнях *Pokémon Red* і *Blue*, а потым і ў наступных сіквелах. Пікачу лічыцца адным з самых вядомых і папулярных пакемонаў, бо з'яўляецца афіцыйным талісманам франшызы, і ў апошнія гады ён стаў абразом японскай поп-культуры.

Пікачу эвалюцыянуе з іншага пакемона, Пічу, а сам Пікачу пасля можа эвалюцыянаваць у Райчу. У выдуманым свеце пакемонаў Пікачу часта жывуць у хатах, лясах, на раўнінах, часам у горах і на астравах, а таксама на закінутых электрастанцыях па ўсім свеце. Быўшы пакемонам электрычнага тыпу, Пікачу можа запасіць у сваіх шчочках электрычнасць і пры патрэбе атакаваць з яго дапамогай. 

Унутрыгульнявы Покедэкс сцвярджае, што Пікчу з'яўляецца пакемонам-мышшу.

Канцэпцыя і дызайн
------------------

Распрацаваная кампаніяй Game Freak і выпушчаная Nintendo серыя гульняў *Pokémon* пачала шырыцца ў Японіі з 1996 года. Яе персанажамі з'яўляюцца асаблівыя істоты — пакемоны, якіх гульцы, якія завуцца трэнерамі пакемонаў, могуць лавіць, навучаць, падарожнічаць разам з імі па гульнявым свеце і ваяваць супраць іншых трэнераў. Канцэпт Пікачу быў створаны камандай распрацоўнікаў персанажаў з Game Freak і пазней дапрацаваны мастаком Хэнам Сугіморы для гульняў *Pocket Monsters Red* і *Green*, лакалізаваных за межамі Японіі пад назвай *Pokémon Red* і *Blue*. Паводле слоў Сатосі Тадзіры, стваральніка серыі, імя пакемона з'яўляецца камбінацыяй дзвюх японскіх гукаперайманняў: *піка* — гуку электрычнай іскры — і *чу* — піску мышы. Адзін з распрацоўнікаў гульні, Дзюн'іці Масуда, адзначыў, што імя для Пікачу было стварыць складаней усяго, бо распрацоўнікі хацелі, каб імя было мілагучным як у японскай, так і ў англійскай мовах. Ва ўсіх частках анімэ «Пакемон» яго агучвае сэю Ікуэ Отані.

Узростам усяго 40 см, маленькі Пікачу быў першым з пакемонаў электрычнага тыпу, дызайн якіх засноўваецца на канцэпцыі электрычнасці. Ён з'яўляецца пакемонам-мышшу, яго цела пакрыта кароткім жоўтым мехам, а на спіне ў Пікачу дзве доўгія палоскі, афарбаваныя ў карычневы колер, як і частка маланкавістага хваста. У Пікачу доўгія, завостраныя вушы з чорным кончыкам, а на шчоках Пікачу два чырвоныя кружочкі, якія здольныя запасіць і вылучаць электрычнасць. У гульні *Pokémon Diamond* і *Pearl* былі пададзены палавыя адрозненні ў Пікачу: самак Пікачу можна распазнаць па V-падобнай шчарбінцы на канцы хваста. Галоўным чынам Пікчу атакуе ворагаў электрычнасцю, што выпрацоўваецца ў яго целе. У адпаведнасці з асаблівасцямі франшызы сталыя Пікачу могуць эвалюцыянаваць, то бок ператварыцца ў зусім новы выгляд пакемона, названы Райчу, але толькі калі ў трэнера ёсць асаблівы Камень маланкі (англ.: Thunderstone). Пазней было дададзена і папярэдняе эвалюцыйнае звяно — Пічу, які эвалюцыянуе ў Пікачу толькі тады, калі пасябруе са сваім трэнерам.

Спачатку меркавалася, што Пікачу будзе талісманам серыі разам з іншым пакемонам — Клефейры, прытым галоўным будзе менавіта Клефейры, каб зрабіць серыю прывабнейшай» для пакупнікоў. Аднак з пачаткам здымак анімэ-серыяла Пікачу быў абраны як адзіны талісман у надзеі ўплываць на жаночую аўдыторыю і іх матак. Вырашальным фактарам стаў колер пакемона, бо жоўты з'яўляецца адным з асноўных колераў, з-за чаго дзеці могуць лёгка адрозніць яго на адлегласці. Таксама да ўвагі быў прыняты той факт, што ў той час з усіх канкуруючых талісманаў жоўтага колеру быў толькі Віні-Пух кампаніі Disney. Хоць Тадзіры разумеў, што хлопчыкам і дзяўчынкам падабаецца Пікачу, ідэя зрабіць гэтага пакемона талісманам прыналежала не яму, і пазней ён заяўляў, што дзеці аддавалі перавагу канцэнтраваць сваю ўвагу толькі на Пікачу і з-за гэтага не так моцна сачылі за адносінамі паміж іншымі галоўнымі персанажамі анімэ.

Заўвагі
-------

1. ↑  *Джозеф Тобін.* Pikachu's Global Adventure: The Rise and Fall of Pokémon. — Duke University Press, 2004. — ISBN 0-8223-3287-6.
2. 1 2  Game Freak (2007-04-22). *Pokémon Diamond*. **Nintendo DS**. Nintendo.  "Пікачу жывуць чародамі ў лясах. Электрычнасць запасіцца ў шчоках пакемона.".
3. ↑  Sora Ltd. (2008-01-31). *Super Smash Bros. Brawl*. **Wii**. Nintendo.  "Калі небяспека падыходзіць блізка, Пікачу б'е ворага токам з дапамогай маленькіх электрычных мяшэчкаў у сваіх шчоках.".
4. ↑  Game Freak (30 сентября 1998 года). **Pokémon Red* і *Blue*, Instruction manual*. Nintendo. pp. 6–7.
5. ↑  Game Freak (30 верасня 1998 года). **Pokémon Red* і *Blue*, Instruction manual*. Nintendo. p. 11.
6. ↑  2. 一新されたポケモンの世界 **(нявызн.)**(недаступная спасылка). *Nintendo.com*.  Nintendo. Архівавана з першакрыніцы 26 кастрычніка 2012. Праверана 8 верасня 2012 года.
7. ↑  *Сцюарт Бішап*. Game Freak on Pokémon! **(нявызн.)**.  CVG (20 марта 2003 года). Архівавана з першакрыніцы 8 лютага 2008. Праверана 8 верасня 2012 года.
8. 1 2  The Ultimate Game Freak // *Time Asia*. — 22 лістапада 1999 года. — Т. 154. — № 20. Архівавана з першакрыніцы 10 мая 2010.
9. ↑  *Мак-Кінлі Нобл*. Pokemon Platinum: Developer Interview! **(нявызн.)**. *GamePro* (23 сакавіка 2009 года). Архівавана з першакрыніцы 27 сакавіка 2009. Праверана 8 верасня 2012 года.
10. ↑  *Барыс Іваноў*. Пикатю/Пикачу **(нявызн.)**(недаступная спасылка).  Аниме и манга в России. Архівавана з першакрыніцы 27 снежня 2013. Праверана 14 верасня 2012.
11. ↑  『ポケットモンスター』スタッフインタビュー(нявызн.).  Nintendo. Архівавана з першакрыніцы 4 чэрвеня 2012. Праверана 8 верасня 2012 года.
12. ↑  Pikachu's Global Adventure: The Rise and Fall of Pokémon. — Duke University Press, 2004. — С. 65–66. — ISBN 0-8223-3287-6.

Спасылкі
--------

* Афіцыйны сайт Pokémon (англ.). Архівавана з першакрыніцы 23 кастрычніка 2012. Праверана 22 кастрычніка 2012.
* Пікачу ў энцыклапедыі Bulbapedia (англ.)(недаступная спасылка). Архівавана з першакрыніцы 25 кастрычніка 2012. Праверана 22 кастрычніка 2012.

|  |  |
| --- | --- |
| ⚙️   Тэматычныя сайты | Discogs · Giant Bomb |
| Нарматыўны кантроль | LCCN: no2017001617 · VIAF: 242148449939015692885 |